Περιεχόμενα
Δείκτης 🔎︎

# Προσαρμοσμένα περιγράμματα σε έγγραφα κειμένου

Μπορείτε να εφαρμόσετε μια ποικιλία διαφορετικών περιγραμμάτων κελιών στα επιλεγμένα κελιά σε ένα πίνακα του Writer και σε ολόκληρο τον πίνακα. Και άλλα αντικείμενα σε έγγραφα κειμένου μπορούν να έχουν επίσης προσαρμοσμένα περιγράμματα. Για παράδειγμα, μπορείτε να ορίσετε περιγράμματα σε τεχνοτροπίες σελίδας, σε πλαίσια και σε εικόνες ή γραφήματα που έχετε εισάγει.

1. Επιλέξτε το κελί ή μια περιοχή κελιών σε ένα πίνακα του Writer.

2. Επιλέξτε Πίνακας - Ιδιότητες.

3. Στο παράθυρο διαλόγου, επιλέξτε την καρτέλα Περιγράμματα.

4. Επιλέξτε τις επιλογές περιγράμματος που επιθυμείτε να εφαρμόσετε και κάντε κλικ στο ΟΚ.

Οι επιλογές στην περιοχή Διάταξη γραμμών μπορούν να χρησιμοποιηθούν για να εφαρμόσετε πολλαπλές τεχνοτροπίες περιγράμματος.

## Επιλογή κελιών

Ανάλογα με την επιλογή των κελιών, η περιοχή εμφανίζεται διαφορετική.

Επιλογή | Περιοχή διάταξης γραμμών
Ένα επιλεγμένο κελί σε έναν πίνακα που έχει περισσότερα από ένα κελί ή ο δρομέας μέσα σε ένα πίνακα χωρίς επιλεγμένο κελί |
Πίνακας με ένα κελί, επιλέγεται το κελί |
Κελιά σε επιλεγμένη στήλη |
Κελιά σε επιλεγμένη γραμμή |
Επιλέγεται ολόκληρος πίνακας από 2x2 ή περισσότερα κελιά |

## Προεπιλεγμένες ρυθμίσεις

Κάντε κλικ σε ένα από τα Προεπιλεγμένα εικονίδια για να ορίσετε ή να αφαιρέσετε πολλαπλά περιγράμματα.

- Οι λεπτές γκρι γραμμές μέσα σε ένα εικονίδιο αναπαριστούν τα περιγράμματα που θα αναιρεθούν ή θα απομακρυνθούν.

- Οι σκούρες γραμμές μέσα σε ένα εικονίδιο αναπαριστούν τις γραμμές που θα ορισθούν χρησιμοποιώντας την επιλεγμένη τεχνοτροπία γραμμής και χρώματος.

- Οι χοντρές γκρι γραμμές μέσα σε ένα εικονίδιο αναπαριστούν τις γραμμές που δεν θα αλλάξουν.

### Παραδείγματα

Επιλέξτε μια ομάδα περίπου 8x8 κελιά, έπειτα επιλέξτε την καρτέλα Πίνακας - Ιδιότητες - Περιγράμματα.

- Κάντε κλικ στο αριστερό εικονίδιο για να απομακρύνετε όλες τις γραμμές. Απομακρύνονται όλα τα εξωτερικά περιγράμματα και όλες οι εσωτερικές γραμμές.

- Κάντε κλικ στο δεύτερο από αριστερά εικονίδιο για να ορίσετε εξωτερικό περίγραμμα και να απομακρύνετε όλες τις άλλες γραμμές.

- Κάντε κλικ στο πιο δεξιά εικονίδιο για να ορίσετε εξωτερικό περίγραμμα. Οι εσωτερικές γραμμές δεν επηρεάζονται.

Τώρα μπορείτε να συνεχίσετε για να δείτε ποιες γραμμές θα προσθέσουν ή θα αφαιρέσουν τα άλλα εικονίδια.

## Προσαρμοσμένες ρυθμίσεις χρήστη

Στην περιοχή Προσαρμοσμένο, μπορείτε να κάνετε κλικ για να ορίσετε ή να αφαιρέσετε μεμονωμένες γραμμές. Η προεπισκόπηση δείχνει τις γραμμές σε τρεις διαφορετικές καταστάσεις.

Κάντε επαναλαμβανόμενα κλικ σε μια πλευρά ή σε μια γωνία για να περάσετε με τη σειρά από τις τρεις διαφορετικές καταστάσεις.

Τύποι γραμμών | Εικόνα | Σημασία
Μια μαύρη γραμμή |  | Μια μαύρη γραμμή ορίζει την αντίστοιχη γραμμή των επιλεγμένων κελιών. Η γραμμή εμφανίζεται ως διακεκομμένη όταν επιλέγετε την τεχνοτροπία γραμμής 0.05 pt. Διπλές γραμμές εμφανίζονται όταν επιλέξετε μια τεχνοτροπία διπλής γραμμής.
Μια γκρι γραμμή |  | Μια γκρι γραμμή εμφανίζεται όταν η αντίστοιχη γραμμή των επιλεγμένων κελιών δεν θα μεταβληθεί. Καμία γραμμή δεν θα προστεθεί ή απομακρυνθεί σε αυτή τη θέση.
Μια λευκή γραμμή |  | Μια λευκή γραμμή εμφανίζεται όταν η αντίστοιχη γραμμή των επιλεγμένων κελιών θα απομακρυνθεί.

### Παραδείγματα

1. Επιλέξτε ένα μεμονωμένο κελί σε ένα πίνακα του Writer, ύστερα επιλέξτε Πίνακας - Ιδιότητες - Περιγράμματα.

2. Επιλέξτε μια τεχνοτροπία παχιάς γραμμής.

3. Για να ορίσετε κάτω περίγραμμα, κάντε επανειλημμένα κλικ στην κάτω γραμμή μέχρι να δείτε μια παχιά γραμμή.

Όλα τα κελιά σε ένα πίνακα του Writer έχουν εξ ορισμού τουλάχιστον μια αριστερή και μια κάτω γραμμή. Στα περισσότερα κελιά στην περίμετρο του πίνακα προστίθενται εξ ορισμού περισσότερες γραμμές.

Όλες οι γραμμές που εμφανίζονται με λευκό χρώμα στην προεπισκόπηση θα αφαιρεθούν από το κελί.

Περιγράμματα καθορισμένα από το χρήστη σε κελιά

Ορισμός περιγραμμάτων για χαρακτήρες

Ορισμός περιγραμμάτων για σελίδες

Καθορισμός περιγραμμάτων για παραγράφους